
GİRİŞ

“Azərbaycan Dövlət Dəniz Akademiyası” PHŞ-də “Qiyabi təhsilalma formasında təhsil alan tələbələrin ixtisası üzrə əmək fəaliyyəti əsasında tədris təcrübəsindən azad olunma qaydaları”  (bundan sonra “Qaydalar”) “Təhsil haqqında” Azərbaycan Respublikasının qanunu, Azərbaycan Respublikası Nazirlər Kabinetinin 2013-cü il 24 dekabr tarixli 348 nömrəli Qərarı ilə təsdiq edilmiş “Ali təhsil müəssisələrinin bakalavriat və magistratura səviyyələrində, əsas (baza ali) tibb təhsilində kredit sistemi ilə tədrisin təşkili Qaydaları” və 2023-cü il 30 dekabr tarixli 489 nömrəli Qərarı ilə təsdiq edilmiş “Ali və orta ixtisas təhsili müəssisələri tələbələrinin ixtisas üzrə təcrübə keçmə Qaydası”, Beynəlxalq Dənizçilik Təşkilatının “Dənizçilərin hazırlanmasına, onlara diplom verilməsinə və növbə çəkməyə dair” Beynəlxalq Konvensiyasının (STCW-78) və müvafiq ixtisaslar üzrə Model Kursları”, Azərbaycan Respublikasının Elm və Təhsil Nazirliyi tərəfindən təsdiq olunmuş “Azərbaycan Dövlət Dəniz Akademiyası” PHŞ –də (bundan sonra Akademiya) mütəxəssis hazırlığı aparılan ixtisasların Təhsil Proqramlarının və tədris planlarının tələbləri əsasında hazırlanmışdır.

1 TƏTBİQ SAHƏSİ

1.1. Bu Qaydalar Akademiyanın daxili normativ sənədi hesab olunur və Akademiyada qiyabi təhsilalma formasında təhsil alan tələbələrinin (bundan sonra – tələbə)  ixtisas üzrə tədris təcrübəsindən azad olunma prosedurunu tənzimləyir.
1.2. Bu qaydaların müddəaları akademiyanın bütün qiyabi təhsilalma formasında təhsil alan tələbələrinə şamil edilir: 
1.3. Bu Qaydaların məqsədi tələbənin mövcud peşəkar fəaliyyətini (ixtisası üzrə əmək fəaliyyəti) tədris planında nəzərdə tutulmuş  tədris (üzmə) və ya texnoloji təcrübəyə bərabər tutmaqla onun təhsil prosesini optimallaşdırmaqdır.
1.4 Sənədləşdirilmiş prosedur təhsil prosesinin təmin edilməsi və aparılması prosesində iştirak edən bütün “Azərbaycan Dövlət Dəniz Akademiyası” Publik Hüquqi Şəxsinin əməkdaşları üçün məcburidir.
1.5 Bu sənədləşdirilmiş prosedurda istifadə olunan terminlər ISO 9000:2015 “Keyfiyyət İdarəetmə Sistemləri” Beynəlxalq Standartına uyğundur. Əsaslar və lüğət."
1.6      Bu sənəddə aşağıdakı simvollar və abreviaturalardan istifadə olunur:
 İSO -  Beynəlxalq Standartlaşdırma Təşkilatı;
 BS  -  Beynəlxalq Standart;
 KİS -  Keyfiyyəti İdarəetmə Sistemi;
“ADDA” PHŞ – “Azərbaycan Dövlət Dəniz Akademiyası” Publik Hüquqi şəxsi, 
 Akademiya.
        1.7     Bu sənəddə aşağıdakı normativ istinadlardan istifadə olunur:
  ISO 9000:2015 BS “Keyfiyyət idarəetmə sistemi. Əsaslar və lüğət"
 ISO 9001:2015 BS “Keyfiyyəti İdarəetmə sistemi.  Tələblər”

2.1 Akademiyanın rektoru bu təlimatı və ona dəyişiklikləri təsdiq edir, bu sənədin tələblərini yerinə yetirmək üçün lazımi resursları ayırır.
2.2    Akademiyanın tədris və tərbiyə işləri üzrə prorektoru bu təlimata uyğun işlərin təşkilinə görə məsuliyyət daşıyır.
2.3 Prosesdə iştirak edən Akademiyanın əməkdaşları KİS-nin hazırkı sənədində göstərilən tələblərin yerinə yetirilməsinə görə məsuliyyət daşıyırlar.
2.4 Bu təlimatın tələblərinin yerinə yetirilməsinin yoxlanılmasını daxili audit KİS-in illik planına uyğun olaraq həyata keçirir.

3. DAXİL OLAN MƏLUMATLAR
TƏDRİS TƏCRÜBƏSİNDƏN AZADOLMA ŞƏRTLƏRİ

3.1     Tələbənin ixtisası üzrə əmək fəaliyyəti tədris təcrübəsi kimi tanına bilər və bunun      üçün aşağıdakı şərtlər yerinə yetirilməlidir:
3.1.1  Tələbə Akademiyanın qiyabi təhsil forması üzrə qeydiyyatda olmalıdır;
3.1.2  Dəniz nəqliyyatı sahəsində ixtisasına uyğun vəzifədə əmək fəaliyyəti ilə məşğul olmalıdır:
· “Dəniz naviqasiya mühəndisliyi” ixtisası üzrə - təcrübəçi-matros, matros, bosman, donkerman-matros, donkerman, kapitan köməkçisi, kapitan və göyərtə heyətinin digər vəzifələrində; 
· “Gəmi energetik qurğularının istismarı mühəndisliyi” və “Elektrik və elektonika mühəndisliyi” ixitsasları üzrə  - təcrübəçi motorcu, təcrübəçi elektrik, motorçu, elektrik, tornaçı, qaynaqçı, mexanik, elektromexanik, baş mexanik və maşın şöbəsində digər vəzifələrdə;
· “Gəmiqayırma və gəmi təmiri mühəndisliyi” ixtisası üzrə  - gəmiqayırma və gəmi təmiri zavodlarında istehsalat sahəsində və gəmidə maşın – qazan şöbəsində müxtəlif vəzifələrdə çalışan.
3.1.3  Əmək fəaliyyəti zamanı həftəlik iş vaxtı azı 20 saat olmalıdır;
3.1.4 İxtisas üzrə ümumi iş stajı tədris planında nəzərdə tutulmuş təcrübənin müddətinə bərabər və ya artıq olmalıdır;2.1.5. Əmək fəaliyyəti Azərbaycan Respublikasının qanunvericiliyinə uyğun rəsmiləşdirilməlidir.
3.2.    Təcrübənin kreditlə hesablanması Azərbaycan Respublikası Nazirlər Kabinetinin müvafiq qaydalarının tələblərinə uyğun olaraq həyata keçirilir. Tələbənin əmək fəaliyyətinin hər bir həftəsi 1,5 kredit həcmində tanınır.
3.3.  Azərbaycan Respublikası Nazirlər Kabinetinin 2023-cü il 30 dekabr tarixli 489 nömrəli Qərarı ilə təsdiq edilmiş “Ali və orta ixtisas təhsili müəssisələri tələbələrinin ixtisas üzrə təcrübə keçmə Qaydası”nın 3.12-ci bəndinə əsasən, tələbənin ixtisasına uyğun əmək fəaliyyəti təcrübə keçmə müddətinə bərabər və ya artıq olduqda, bu əmək fəaliyyəti təsdiqedici sənədlərlə sübuta yetirildikdə, Akademiya tərəfindən tələbə təcrübədən azad oluna bilər.

4. TƏLƏBƏNİN TƏQDİM ETMƏLİ OLDUĞU SƏNƏDLƏR

4.1.     Tədris təcrübəsindən azadolma üçün tələbə aşağıdakı sənədləri təqdim etməlidir:
4.1.1 İşlədiyi təşkilatdan rəsmi arayış (müəssisənin blankında, möhürlü və imzalı), arayışda aşağıdakılar göstərilməlidir:
· Təşkilatın adı və hüquqi statusu;
· Tələbənin vəzifəsi və işlədiyi müddət (başlama və bitmə tarixləri);
· Həftəlik iş saatı.
4.1.2. Dənizçinin şəxsiyyət sənədindən (dənizçi pasportu) çıxarış və ya sertifikat (gəminin adı, gəmidə olma müddəti, vəzifə qeyd olunmaqla);
4.1.3.  Əmək müqaviləsinin surəti;
4.1.4.  Əmək kitabçasının surəti (əgər əmək fəaliyyətinə dair məlumatlar varsa).
4.2.    Sənədlər Fakültənin ixtisas üzrə Təcrübə Komissiyası tərəfindən qəbul olunur və araşdırılır.

5. MÜRACİƏTLƏRİN BAXILMASI VƏ QƏRARLARIN QƏBUL EDİLMƏSİ

5.1.    Təqdim olunmuş sənədlər ixtisas üzrə Təcrübə Komissiyası tərəfindən 10 (on) iş günü müddətində araşdırılır.
5.2.   Sənədlər əsaslı və düzgün olduqda, Komissiya tələbəyə tədris təcrübəsindən azadolma haqqında qərar verir, bu tədris təcrübəsinin qiymət cədvəlində qeyd olunur, üzvlər tərəfindın imzalanır, Tədris qeydiyyat şöbəsinin möhürü ilə təsdiq olunur.
5.3.   Mənfi qərar verildikdə, tələbəyə məlumat verilir və o, tədris planında nəzərdə tutulmuş təcrübəni müvafiq qaydada keçməli olur.

6. YEKUN MÜDDƏALAR
 
6.1 Təqdim olunan sənədlərdə saxta və ya yanlış məlumat aşkarlandıqda, tələbənin azadolma qərarı ləğv edilir və Akademiyanın Daxili Nizam-intizam Qaydalarına uyğun tədbirlər görülür.

7.       ÖLÇÜ VƏ MEYARLAR
7.1   “Azərbaycan Dövlət Dəniz Akademiyası” PHŞ-də (“ADDA” PHŞ) tələbələrin ixtisası üzrə əmək fəaliyyəti əsasında tədris təcrübəsindən azad olunma qaydaları ilə bağlı konkret ölçü və meyarlar haqqında rəsmi məlumat Akademiyanın və ya Təhsil Nazirliyinin rəsmi sənədlərində verilmişdir.
7.2      Ümumiyyətlə, ali təhsil müəssisələrində tələbələrin tədris və istehsalat təcrübəsi dövlət təhsil standartlarına uyğun olaraq təşkil edilir. Təcrübədən azad olunma halları isə adətən tələbənin ixtisası üzrə faktiki əmək fəaliyyəti ilə bağlı ola bilər. Bu məsələlər müvafiq normativ-hüquqi sənədlərlə tənzimlənir.

8.      RESURSLAR

          8.1     Bu sənədləşdirilmiş prosedurun tələblərini yerinə yetirmək üçün Akademiyanın rektoru aşağıdakı zəruri resursları ayırır:
· normativ sənədlər;
· ixtisaslı kadrlar;
· binalar, avadanlıqlar, materiallar;
· maddi resurslar.

